**Obračun davčnega odtegljaja**

**REK-O obrazec**

**Dodatni podatki o plači - polja S**

**2. izdaja, FEBRUAR 2024**

**KAZALO**

[1.0 SPLOŠNO 3](#_Toc158027704)

[2.0 POROČANJE DODATNIH PODATKOV O PLAČI - POLJA S 3](#_Toc158027705)

[2.1 Poročanje v polju S01, če je delojemalec zaposlen v podjetju v dveh (ali več) poslovnih enotah 3](#_Toc158027706)

[2.2 Poročanje v polju S02 – zaposlitvene agencije 3](#_Toc158027707)

[2.3 Poročanje v polju S03 – osnovna plača 3](#_Toc158027708)

[2.4 Poročanje v polju S04 – del plače za delovno uspešnost – javni sektor 4](#_Toc158027709)

[2.5 Poročanje v polju S06 – poslovna uspešnost 4](#_Toc158027710)

[2.6 Poročanje v polju S07 – nadomestila plače 4](#_Toc158027711)

[2.7 Poročanje v polju S08 – neto plača, izplačana v breme delodajalca 5](#_Toc158027712)

[2.8 Poročanje v polju S09 – število opravljenih in neopravljenih ur 5](#_Toc158027713)

[3.0 PRIMERI IZPOLNJEVANJA PODATKOV V POLJIH S 5](#_Toc158027714)

1.0 SPLOŠNO

Za dohodke, **izplačane od vključno 1. 1. 2023 dalje**, in popravljanje predloženih podatkov, vrsto, obliko in način predložitve podatkov v REK obrazcih podrobneje določa Pravilnik o vsebini in obliki obračuna davčnih odtegljajev – [Pravilnik REK-O](https://www.uradni-list.si/glasilo-uradni-list-rs/vsebina/2022-01-1368/pravilnik-o-vsebini-in-obliki-obracuna-davcnih-odtegljajev). Z uvedbo REK-O obrazca je določeno tudi poročanje dodatnih podatkov o plači v poljih S. Vsebina teh podatkov je opisana v točki 3 [Navodil za izpolnjevanje obračuna davčnega odtegljaja](https://view.officeapps.live.com/op/view.aspx?src=https%3A%2F%2Fwww.fu.gov.si%2Ffileadmin%2FInternet%2FDavki_in_druge_dajatve%2FPodrocja%2FDohodnina%2FREK_obrazci%2FOpis%2FNavodila_za_predlozitev_REK.doc&wdOrigin=BROWSELINK), v nadaljevanju tega dokumenta pa so dodatno pojasnjena pravila za izpolnjevanje teh polj in podani odgovori na pogosta vprašanja.

2.0 POROČANJE DODATNIH PODATKOV O PLAČI - POLJA S

Polja S se izpolnjujejo za izplačane plače in nadomestila plač, ki bremenijo delodajalca, in sicer v primeru, ko je na individualnem delu REK-O obrazca izbrana dohodninska vrsta dohodka 1101 'Plača in nadomestila plače' in je podatek o osnovi za obračun in plačilo prispevkov v polju A062 prikazan z izbrano osnovo 'P01a Plača in nadomestila plače, ki bremeni delodajalca'.

Podatki v poljih S se izpolnijo tudi v primeru izplačil plač in nadomestil plač delojemalcem, ki so napoteni na delo v tujino, ki opravljajo javna dela ali dopolnilno delo po 147. členu [Zakona o delovnih razmerjih (pisrs.si)](http://www.pisrs.si/Pis.web/pregledPredpisa?id=ZAKO5944) - ZDR-1 in vseh ostalih primerih, ko je na REK-O obrazcu poročano izplačilo plač in nadomestila plač ob pogoju, da je v polju A062 izbrana osnova P01a.

Znesek osnove za prispevke, prikazan z izbrano osnovo P01a, se v Dodatnih podatkih o plači ločeno prikaže v poljih od S03 do S07. Velja pravilo, da je **S03 + S04+ S05 + S06 + S07 = P01a**. Navedeno pravilo velja tudi, če je znesek negativen.

Velja tudi pravilo, da mora biti podatek v polju S09 'Število opravljenih in neopravljenih ur (vklj. s št. nadur), izplačanih v breme delodajalca' enak številu ur, poročanih z izbrano osnovo P01a (**S09 = P01a Ure**).

2.1 Poročanje v polju S01, če je delojemalec zaposlen v podjetju v dveh (ali več) poslovnih enotah

V polje S01 se vpiše 10-mestna matična številka tiste notranje organizacijske enote (OE oz. enote v sestavi), v kateri delojemalec dela največ ur v mesecu. Če delojemalec v vsaki OE dela enako število ur, se vpiše matična številka tiste OE, ki se smatra za njegovo »matično« OE. V nadaljevanju se v poljih od S03 do S09 prikažejo podatki o celotni plači in nadomestilu plače, ki bremeni delodajalca (znesek P01a), ter vse ure (P01a Ure), ki se nanašajo na opravljeno delo v obeh (vseh) OE, in ne samo v tisti OE, ki je navedena v polju S01.

2.2 Poročanje v polju S02 – zaposlitvene agencije

V polju S02 'Šifra kolektivne pogodbe, ki velja za zaposlitev prejemnika dohodka' se za delojemalce, ki delajo neposredno v zaposlitveni agenciji (torej tisti, ki skrbijo za poslovanje agencije), vpiše šifra kolektivne pogodbe, ki velja za to zaposlitveno agencijo, oz. šifra 999, če takšna kolektivna pogodba ne obstaja.

Za delojemalce, ki jih zaposlitvena agencija posreduje uporabnikom, 63. člen ZDR-1 določa, da morata uporabnik in delojemalec v času opravljanja dela delojemalca pri uporabniku glede pravic in obveznosti upoštevati določbe tega zakona in kolektivnih pogodb, ki zavezujejo uporabnika, ter splošnih aktov uporabnika. Zato se za te delojemalce v polje S02 vpiše šifra kolektivne pogodbe, ki velja za t. i. uporabnika, pri katerem delojemalec dejansko opravlja delo.

2.3 Poročanje v polju S03 – osnovna plača

Znesek, ki se vpisuje v polje S03, je del zneska vpisanega v polje A062 Znesek (osnova P01a) in ne vsebuje ostalih elementov plače in nadomestila plače, ki so prikazani v poljih S04, S05, S06 in S07. Gre za plačo, ki se nanaša na tisto delo (t. i. redno delo), ki ga delojemalec opravi v rednem delovnem času (ta je lahko polni ali krajši delovni čas).

V polje S03 se vpiše tudi morebitni znesek razlike (oz. dodatka) do minimalne plače, ki ga delodajalec izplača delojemalcu, ko je njegova osnovna plača nižja od zakonsko določene minimalne plače.

V primeru delnih izplačil plače se pri poročanju upošteva ustrezen (sorazmerni) del osnovne plače (glej primer 2 tega dokumenta).

**Kako se poroča v polju S03, če so v enem REK-O obrazcu zajeti podatki za več mesecev?**

V primeru poročanja izplačil plač in/ali nadomestil plač, ki se nanašajo na daljše časovno obdobje, je na zbirnem delu REK-O obrazca v polju 011 (Izplačilo za mesec/obdobje) vpisano obdobje, daljše od meseca. Podatki v osnovi za prispevke se v polju A062 vpišejo v celotnem izplačanem znesku in se ne prikažejo ločeno po mesecih. Tudi če se na REK-O obrazcu poročajo podatki o plačah in nadomestilih plač za več mesecev skupaj, veljajo zgoraj navedena pravila, torej v polje S03 se vpiše del zneska, vpisanega v polje A062 (osnova P01a), in sicer plačo, ki se nanaša na tisto delo (t. i. redno delo), ki ga delojemalec opravi v rednem delovnem času.

**Kako se polja S izpolnijo v primeru izplačila po odločbi sodišča, (izven)sodni poravnavi?**

Tudi v primeru izplačil plač na podlagi odločitve sodišč ali po (izven)sodni poravnavi je treba izpolniti ustrezna polja S. Delodajalec načeloma razpolaga s podatki o sestavnih delih plače.

Če plače niso bile izplačane v celoti in je predmet poročanja poračun plače, se izplačani znesek razdeli na sestavne dele plače v skladu z običajno sestavo plače za to osebo. Če so bili premalo izplačani samo posamezni sestavni deli plače, se poročajo ustrezni sestavni deli plače.

Zneski nadomestil plače za čas morebitnih praznikov in dopusta se lahko vključijo v sestavne dele redne plače in jih ni treba posebej oceniti.

2.4 Poročanje v polju S04 – del plače za delovno uspešnost – javni sektor

V polje S04 se vpisuje del plače za delovno uspešnost, tj. variabilni (stimulativni) del plače, kamor spada tudi redna delovna uspešnost v javnem sektorju. Podatek je del zneska, ki je vpisan v polje A062 Znesek (osnova P01a) in ni vključen v polje S03.

V polje S04 se vpiše tudi plača iz naslova povečanega obsega dela javnega uslužbenca (22. e člen Zakona o sistemu plač v javnem sektorju).

2.5 Poročanje v polju S06 – poslovna uspešnost

V polje S06 se vpisuje podatek o delu izplačane plače, vpisane v polje A062 Znesek (osnova P01a), ki se nanaša na tisto poslovno uspešnost, ki je izplačana skupaj s plačo. Gre za »dodatek za poslovno uspešnost«, ki ni deležen ugodnejše davčne obravnave in po vsebini ustreza komponenti plače za poslovno uspešnost (tj. davčno se obravnava kot plača).

2.6 Poročanje v polju S07 – nadomestila plače

V polje S07 se vpisuje del zneska, ki je vpisan v polje A062 Znesek (osnova P01a), in sicer gre za nadomestila plače, ki se nanašajo na izrabo rednega letnega dopusta, izrednega dopusta, praznikov in drugih dela prostih dni, določenih z zakonom, bolniške odsotnosti v breme delodajalca, …

V polje S07 se ne vpisuje zneska osnove za obračun prispevkov od neplačane odsotnosti (prikazano z osnovo P03), kot tudi ne nadomestil plače, ki ne bremenijo delodajalca (npr. nadomestila plače, ki jih delodajalec dobi refundirane in prikaže pod osnovo P01b).

2.7 Poročanje v polju S08 – neto plača, izplačana v breme delodajalca

**Ali se v polju S08 'Neto plača, izplačana v breme delodajalca' upošteva tudi znesek prispevkov od razlike do najnižje osnove za plačilo prispevkov?**

V primeru, ko je izplačana plača oz. nadomestilo plače manjše od najnižje osnove za plačilo prispevkov, se za potrebe izpolnjevanja polja S08 pri izračunu neto plače, izplačane v breme delodajalca, ne upoštevata zneska prispevka za starševsko varstvo in prispevka za primer brezposelnosti, ki bremenita delojemalca in se obračunata od razlike do najnižje osnove za plačilo prispevkov, kljub temu, da navedena prispevka zmanjšujeta dejansko neto plačo delojemalca.

**Izračun zneska neto plače, izplačane v breme delodajalca, ki se poroča v polju S08**

Podatek v polju S08 se nanaša na neto plačo, ki je predmet poročanja – torej na znesek neto plače od osnove 'P01a Plača in nadomestilo plače v breme delodajalca'. Pri izračunu neto plače za potrebe izpolnjevanja polja S08 se od zneska plače in nadomestila plače, prikazanega v polju A062 (P01a) (in ločeno v poljih v poljih od S03 do S07), odšteje sorazmerni del prispevkov in sorazmerni del akontacije dohodnine:

* **S08 = P01a – sorazmerni del prispevkov – sorazmerni del akontacije dohodnine**
* **Sorazmerni (pripadajoči) del prispevkov delojemalca** se izračuna kot:

**(P01a / P01) \* A075** (skupen znesek prispevkov, vključno z obveznim zdravstvenim prispevkom (OZP)).

**Sorazmerni del akontacije dohodnine** se izračuna kot:

**(P01a / A052) \* A091**.

2.8 Poročanje v polju S09 – število opravljenih in neopravljenih ur

V polje S09 se vpisujejo ure, ki se izplačajo v breme delodajalca, in sicer ne glede na to, če so opravljene (redno delo + nadure) ali neopravljene. Ne vpisuje se ur neplačanih odsotnosti in drugih neplačanih ur, prav tako ne ur, za katere delavec prejme nadomestilo plače, ki ne bremeni delodajalca. Vpišejo se torej ure, ki se nanašajo na podatke, poročane v poljih od S03 do S07, in so prikazane v polju A062a Ure (osnova P01a).

Za poročanje podatka o urah na REK-O obrazcu velja, da se ne glede na to, ali delodajalec obračunava plačo po dejansko opravljenih urah ali pa izvaja t. i. obračun po brutu, na podlagi katerega vsak mesec sporoči isti znesek plače (ne glede na dejansko opravljene ure delavca), poročajo dejansko opravljene ure delavca v mesecu oziroma delovne ure po koledarju.

3.0 PRIMERI IZPOLNJEVANJA PODATKOV V POLJIH S

V nadaljevanju so prikazani primeri izpolnjevanja polj od S03 do S09 (ob upoštevanju različnih načinov izplačevanja plače).

V vseh navedenih primerih (razen v zadnjem) so uporabljene naslednje **predpostavke**:

Delojemalec je zaposlen za polni delovni čas (40-urna tedenska delovna obveznost). Polna delovna obveznost v opazovanem mesecu znaša 176 ur (22 delovnih dni). V vseh navedenih primerih (razen v primerih 7 in 8) prazniki (oz. drugi dela prosti dnevi) niso upoštevani.

Delojemalec prejme v skladu s pogodbo o zaposlitvi plačo in/ali nadomestilo plače v bruto znesku **1800,00 EUR**. Če delojemalec opravlja delo vse dni v mesecu, prejme še **90,00 EUR dodatka za delovno dobo** (5 % od osnovne plače za polni delovni čas).

Za potrebe izračuna neto plače, izplačane v breme delodajalca, so pri izračunu akontacije dohodnine upoštevane splošna olajšava in stopnje, veljavne na dan 1. 12. 2023. Upoštevano je, da je oseba zavarovanec za obvezni zdravstveni prispevek (OZP) (ni vojni upravičenec) in je delodajalec glavni delodajalec, plača in nadomestilo plače pa se nanašata na obdobje od januarja 2024 dalje (OZP = 35 EUR).

1. Delojemalec je **vse delovne dni** v mesecu **opravljal redno delo** (na izračun morebitno opravljanje dela od doma nima vpliva), za kar je prejel plačo, ki je bila v celoti izplačana v breme delodajalca.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 1890,00 EUR, P01a ure = 176 ur** |  |
| **S03** | Osnovna plača | **1800,00** |
| **S04** | Del plače za delovno uspešnost | **0** |
| **S05** | Dodatki | **90,00** |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **1244,90**  (**1800,00** EUR + **90,00** EUR) - *prispevki delojemalca* (**417,69** EUR + OZP **35,00** EUR) - *akontacija dohodnine* (**192,41** EUR) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

Če bi bil delojemalec zaposlen za krajši delovni čas (npr. z 20-urno tedensko delovno obveznostjo) in bi bila plača v celoti izplačana v breme delodajalca, bi se v polje S09 vpisalo 88 ur (1/2 \* 176 ur) in ustrezno zmanjšali zneski v poljih od S03 do S08.

1. Delojemalec je prejel plačo v višini 1890,00 EUR (od tega 90,00 EUR dodatka za delovno dobo). Plača je bila v celoti izplačana v breme delodajalca, in sicer **v dveh delih**. Prvo izplačilo (10. v mesecu) je znašalo 1100,00 EUR, drugo izplačilo (25. v mesecu, ko je bil izplačan tudi dodatek za delovno dobo) pa 790,00 EUR. OZP je bil obračunan pri prvem izplačilu.

Delodajalec ob vsakem izplačilu poroča podatke v poljih S, pri čemer mora seštevek po predloženih REK-O obrazcih ustrezati podatkom, prikazanim v primeru 1.

|  |  |  |  |  |
| --- | --- | --- | --- | --- |
| **Polje** | **Opis polja** | **Skupni znesek / Skupno število ur** | **Znesek / Število ur (izplačilo 10. v mesecu)** | **Znesek / Število ur (izplačilo 25. v mesecu)** |
| **A062** |  |  | **P01a = 1100 EUR, 176 ur** | **P01a = 790 EUR, 0 ur** |
| **S03** | Osnovna plača | **1800,00** | **1100,00** | **700,00** |
| **S04** | Del plače za delovno uspešnost | **0** | **0** | **0** |
| **S05** | Dodatki | **90,00** | **0** | **90,00** |
| **S06** | Plačilo za poslovno uspešnost | **0** | **0** | **0** |
| **S07** | Nadomestila plače, ki bremenijo delodajalca | **0** | **0** | **0** |
| **S08** | Neto plača, izplačana v breme delodajalca | **1244,90** | **757,06** | **487,84** |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** | **176** | **0** |

1. Delojemalecje prejel plačo, ki je bila v celoti izplačana v breme delodajalca; pri tem je 4 dni (32 ur) opravljal delo ob nedeljah, za kar je (poleg dodatka za delovno dobo) dodatno prejel še **dodatek za delo ob nedeljah** (le-to je bilo v danem primeru plačano 80 % več kot delo v običajnem delovnem času). Izplačana plača znaša 2151,82 EUR.

Znesek dodatka za delo ob nedeljah se vpiše v polje S05.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 2151,82 EUR, P01a ure = 176 ur** |  |
| **S03** | Osnovna plača | **1800,00** |
| **S04** | Del plače za delovno uspešnost | **0** |
| **S05** | Dodatki | **351,82**  (= **90,00** EUR + (**32** ur \* **0,80** \* (**1800,00** EUR / **176** ur))) |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **1395,83**  (**1800** EUR + **351,82** EUR) - *prispevki delojemalca* (**475,55** EUR + OZP **35,00** EUR) - *akontacija dohodnine* (**245,44** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

1. Delojemalecje prejel plačo, ki je bila v celoti izplačana v breme delodajalca; pri tem je dodatno opravil 20 ur **nadurnega dela** (le-to je bilo v danem primeru plačano 30 % več kot delo v običajnem delovnem času). Izplačana plača za skupno 196 opravljenih ur znaša 2155,91 EUR.

V polje S05 se vpiše celoten znesek izplačila za nadurno delo in ne le znesek dodatka za nadurno delo.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 2155,91 EUR, P01a ure = 196 ur** |  |
| **S03** | Osnovna plača | **1800,00** |
| **S04** | Del plače za delovno uspešnost | **0** |
| **S05** | Dodatki | **355,91**  (= **90,00** EUR + (**20** ur \* **1,3** \* (**1800,00** EUR / **176** ur))) |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **1398,18**  (**1800,00** EUR + **355,91** EUR) - *prispevki delojemalca* (**476,46** EUR + OZP **35,00** EUR) - *akontacija dohodnine* (**246,27** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **196** (= **176** ur + **20** ur) |

1. Delojemalec je prejel plačo, ki je bila v celoti izplačana v breme delodajalca; pri tem je (poleg dodatka za delovno dobo) dodatno prejel še **dodatek za delovno uspešnost** v znesku 200,00 EUR in **plačilo za poslovno uspešnost, ki ni deležno ugodnejše davčne obravnave** (tj. plačilo, ki po vsebini ustreza komponenti plače za poslovno uspešnost in se davčno obravnava kot plača), v znesku 300,00 EUR.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 2390,00 EUR, P01a ure = 176 ur** |  |
| **S03** | Osnovna plača | **1800,00** |
| **S04** | Del plače za delovno uspešnost | **200,00** |
| **S05** | Dodatki | **90,00** |
| **S06** | Plačilo za poslovno uspešnost | **300,00** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **1533,13**  (**1800,00** EUR + **200,00** EUR + **90,00** EUR + **300,00** EUR) - *prispevki delojemalca* (**528,19** EUR + OZP **35,00** EUR) - *akontacija dohodnine* (**293,68** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

Če bi delojemalec prejel **plačilo za poslovno uspešnost, ki je deležno ugodnejše davčne obravnave**, se tega zneska ne bi upoštevalo v poljih S, saj se ta del poslovne uspešnosti poroča pod dohodninsko vrsto dohodka 1111 in ne pod dohodninsko vrsto dohodka 1101.

1. V mesecu je bil **1 praznični dan, ko delojemalec ni opravljal dela,** zato je prejel plačo izplačano v breme delodajalca(za 21 delovnih dni, ko je opravljal delo) in nadomestilo plače, ki bremeni delodajalca(za 1 praznični dan).

*(Opomba: V danem primeru predpostavljamo, da delojemalec v obdobju zadnjih treh mesecev ni prejel nobene mesečne plače, kar pomeni, da se pri* ***izračunu nadomestil****, ki bremenijo delodajalca (polje S07), upošteva njegova osnovna plača.)*

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 1885,91 EUR, P01a ure = 176 ur** |  |
| **S03** | Osnovna plača | **1718,18**  (= (**168** ur / **176** ur) \* **1800,00** EUR) |
| **S04** | Del plače za delovno uspešnost | **0** |
| **S05** | Dodatki | **85,91**  (= (**168** ur / **176** ur) \* **90,00** EUR) |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **81,82**  (= (**8** ur / **176** ur) \* **1800,00** EUR) |
| **S08** | Neto plača, izplačana v breme delodajalca | **1242,54**  (**1718,18** EUR + **85,91** EUR + **81,82** EUR) - *prispevki delojemalca* (**416,79** EUR + OZP **35,00** EUR) - *akontacija dohodnine* (**191,58** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

Enak princip poročanja velja tudi v primerih, ko bi bil delojemalec del meseca odsoten z dela zaradi izrabe **rednega** **letnega dopusta**, **izrednega dopusta**, **študijskega dopusta**, napotitve na **strokovno izobraževanje**, **prekvalifikacijo** ali **dokvalifikacijo**, **stavke**, **prekinitve dela zaradi višje sile ali iz objektivnih razlogov**, za katere je odgovoren delodajalec, in/ali zaradi **morebitnih drugih razlogov** ter bi za čas odsotnosti z dela prejel 100 % nadomestilo plače v breme delodajalca.

Če bi bil delojemalec vse dni v mesecu odsoten z dela zaradi zgoraj naštetih razlogov, bi se (ob danih predpostavkah) v polje S03 in v polje S05 vpisalo vrednost 0, v polje S07 pa celotno vrednost izplačane plače (tj. 1800,00 EUR).

1. V mesecu je bil **1 praznični dan, v katerem je delojemalec opravljal delo** (to delo je bilo v danem primeru plačano 100 % več kot delo v običajnem delovnem času). Izplačana plača je bila v celoti izplačana v breme delodajalca.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 1971,82 EUR, P01a ure = 176 ur** |  |
| **S03** | Osnovna plača | **1800,00** |
| **S04** | Del plače za delovno uspešnost | **0** |
| **S05** | Dodatki | **171,82**  (= **90,00** EUR + (**8** ur \* **1,00** \* (**1800,00 EUR** / **176** ur))) |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **1292,07**  (**1800,00** EUR + **171,82** EUR) - *prispevki delojemalca* (**435,77** EUR + OZP**35,00** EUR) - *akontacija dohodnine* (**208,98** EUR) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

1. Delojemalec je bil 10 dni v mesecu odsoten z dela zaradi **kratkotrajne bolezni, poškodbe, ki ni povezana z delom, poklicne bolezni ali poškodbe pri delu, ki bremeni delodajalca** (za te dni se tudi ne izplačajo dodatki), preostalih 12 dni pa je opravljal redno delo, za kar je prejel plačo, ki je bila izplačana v breme delodajalca. Višina nadomestila plače za kratkotrajno bolniško odsotnost je znašala 80 % osnovne plače.

*(Opomba: V danem primeru predpostavljamo, da delojemalec v obdobju zadnjih treh mesecev ni prejel nobene mesečne plače, kar pomeni, da se pri izračunu nadomestil, ki bremenijo delodajalca (polje S07), upošteva njegova osnovna plača.)*

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 1685,46 EUR, P01a ure = 176 ur** |  |
| **S03** | Osnovna plača | **981,82**  (= (**96** ur / **176** ur) \* **1800,00** EUR) |
| **S04** | Del plače za delovno uspešnost | **0** |
| **S05** | Dodatki | **49,09**  (= (**96** ur / **176** ur) \* **90,00** EUR) |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **654,55**  (= (**80** ur / **176** ur) \* **0,8** \* **1800,00** EUR) |
| **S08** | Neto plača, izplačana v breme delodajalca | **1126,99**  (**981,82** EUR + **49,09** EUR + **654,55** EUR) - *prispevki delojemalca* (**372,49** EUR + OZP **35,00** EUR) - *akontacija dohodnine* (**150,98** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

Enak princip poročanja velja tudi v primerih, ko bi bil delojemalec del meseca odsoten z dela zaradi nekaterih drugih razlogov (npr. zaradi **napotitve na začasno čakanje na delo s strani delodajalca**) ter bi za čas odsotnosti z dela prejel manj kot 100 % nadomestila plače v breme delodajalca.

Če bi bil delojemalec vse dni v mesecu odsoten z dela zaradi zgoraj naštetih razlogov, bi se (ob danih predpostavkah) v polje S03 in v polje S05 vpisalo vrednost 0, v polje S07 pa vrednost nadomestila plače, ki bremeni delodajalca, tj. 1440,00 (= 0,8 \* 1800,00 EUR).

1. Delojemalec v celotnem mesecu ni opravljal dela, ker je bil vse dni v mesecu odsoten z dela zaradi **dolgotrajne bolezni, poškodbe, ki ni povezana z delom, poklicne bolezni ali poškodbe pri delu, ki jo delodajalec refundira**. Enako velja za druge primere odsotnosti, ko delodajalec refundira izplačano nadomestilo plače.

Ko je nadomestilo plače v celoti refundirano, se polj S ne izpolnjuje (ni bilo izplačila plače in/ali nadomestila plače v breme delodajalca).V tem primeru tudi nista izpolnjeni polji A062a Znesek (osnova P01a) in A062a Ure (osnova P01a), temveč podatki pri osnovi P01b.

1. Delojemalec 10 dni ni opravljal dela, ker je bil odsoten z dela zaradi **dolgotrajne bolezni, poškodbe, ki ni povezana z delom, poklicne bolezni ali poškodbe pri delu, ki jo delodajalec refundira**, preostalih 12 dni pa je bil odsoten z dela zaradi **izrabe rednega letnega dopusta** (v tem mesecu nima ur prisotnosti). Refundiran znesek nadomestila za dolgotrajno bolniško odsotnost, ki se vpiše v polje A062a Znesek (osnova P01b), je v danem primeru znašal 850,00 EUR.

*(Opomba: V danem primeru predpostavljamo, da delojemalec v obdobju zadnjih treh mesecev ni prejel nobene mesečne plače, kar pomeni, da se pri izračunu nadomestil, ki bremenijo delodajalca (polje S07), upošteva njegova osnovna plača.)*

Ko je refundiran le del nadomestila plače, se v polja S vpišejo podatki le za tisti del nadomestila plače, ki ni refundiran (tj. gre v breme delodajalca); v danem primeru se torej v polja S vpišejo le podatki za nadomestilo plače za tisti del meseca, ko je delojemalec koristil redni letni dopust.

Pri izračunu neto plače za potrebe izpolnjevanja polja S08 se od zneska plače in nadomestila plače prikazanega v polju A062 (P01a) odšteje sorazmerni del prispevkov in sorazmerni del akontacije dohodnine:

* S08 = P01a – sorazmerni del prispevkov – sorazmerni del akontacije dohodnine
* **Sorazmerni (pripadajoči) del prispevkov delojemalca** se izračuna kot:

(P01a / P01) \* A075 (skupen znesek prispevkov, vključno z OZP)

**Sorazmerni del akontacije dohodnine** se izračuna kot:

(P01a / A052) \* A091

V danem primeru vrednosti količnikov P01a / A052 in P01a / P01 znašata 0,53598; izračunata se kot: 981,82 / 1831,82.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 981,82 EUR, P01a ure = 96 ur**  **P01b znesek = 850,00 EUR, P01b ure = 80 ur** |  |
| **S03** | Osnovna plača | **0** |
| **S04** | Del plače za delovno uspešnost | **0** |
| **S05** | Dodatki | **0** |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **981,82**  (= ((**96** ur / **176** ur) \* **1800,00** EUR)) |
| **S08** | Neto plača, izplačana v breme delodajalca | **649,27**  **981,82** EUR - *prispevki delojemalca* *iz nadomestila plače, izplačanega v breme delodajalca* (**0,53598** \* (**404,83** EUR + OZP **35,00** EUR))- *akontacija dohodnine od nadomestil plače, izplačanih v breme delodajalca* (**0,53598** \* **180,62** EUR) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **96** |

1. Javni uslužbenec, zaposlen pri proračunskem uporabniku, jevse delovne dni v mesecu opravljal redno delo, za kar je prejel plačo, ki je bila v celoti izplačana v breme delodajalca. Bruto znesek osnovne plače je znašal 1000,00 EUR, zato je delodajalec moral izplačati **razliko (oz. dodatek) do minimalne plače** v znesku 203,36 EUR (upoštevan je podatek, veljaven v 2023, ko znaša znesek minimalne plače 1203,36 EUR). Uslužbenec je v tem mesecu prejel le izplačilo osnovne plače brez dodatkov in/ali drugih izplačil, ki bi se lahko vštevala v minimalno plačo.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |
| --- | --- | --- |
| **Polje** | **Opis polja** | **Znesek / Število ur** |
| **A062** | **P01a znesek = 1203,36 EUR, P01a ure = 176 ur** |  |
| **S03** | Osnovna plača | **1203,36** |
| **S04** | Del plače za delovno uspešnost | **0** |
| **S05** | Dodatki | **0** |
| **S06** | Plačilo za poslovno uspešnost | **0** |
| **S07** | Nadomestila plače, ki bremenijo delodajalca | **0** |
| **S08** | Neto plača, izplačana v breme delodajalca | **824,70**  *plača, ki vključuje razliko do minimalne plače* (**1000** EUR + **203,36** EUR) - *prispevki delojemalca,* (**265,94** EUR +OZP **35,00** EUR)- *akontacija dohodnine* (**77,72** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** |

1. Primer **invalidskega podjetja**, ki je po 74. členu ZZRZI oproščeno plačila prispevkov za vse zaposlene osebe (delojemalce), pri čemer je za zaposlene osebe, ki nimajo statusa invalida, oproščeno plačila prispevkov od osnove za plačilo prispevkov od plače, nadomestila plače in drugih prejemkov iz delovnega razmerja v višini prispevkov od osnove do trikratnika minimalne plače.

Delojemalec, ki nima statusa invalida,je delo opravljal vse delovne dni v mesecu, za kar je prejel plačo, ki je bila v celoti izplačana v breme delodajalca. Ob tem je prejel tudi dodatek za delovno dobo (5 % od osnovne plače za polni delovni čas). Izplačana plača za skupno 176 opravljenih ur znaša 4610,08 EUR.

Delodajalec poroča podatke na dveh REK-O obrazcih; na prvem znesek v višini trikratnika minimalne plače (3 \* 1203,36 EUR = 3610,08 EUR; upoštevan je podatek, veljaven v 2023, ko znaša znesek minimalne plače 1203,36 EUR), na drugem pa razliko med celotno izplačano plačo in zneskom trikratnika minimalne plače (v tem primeru 1000,00 EUR). V danem primeru je delodajalec znesek dodatka za delovno dobo ustrezno razporedil med oba REK-O obrazca. Pri izračunu neto plače predpostavljamo, da je bil obvezni zdravstveni prispevek plačan pri poročanju podatkov na prvem REK-O obrazcu.

Princip poročanja zneskov za **komponente bruto plače** (razen zneska osnovne plače) pa v danem primeru ni posebej opredeljen, tj. (morebitni) zneski v poljih od S04 do S07 se lahko ustrezno razporedijo med oba REK-O obrazca, lahko pa se tudi v celoti poročajo na prvem ali drugem REK-O obrazcu. Pri tem pa je treba zagotoviti, da vsota zneskov v poljih od S03 do S07 na prvem REK-O obrazcu ne presega trikratnika minimalne plače.

Prikaz vnosa podatkov v polja od S03 do S09 v sklopu 'Dodatni podatki o plači':

|  |  |  |  |
| --- | --- | --- | --- |
| **Polje** | **Opis polja** | **Znesek / Število ur (prvi obrazec)** | **Znesek / Število ur (drugi obrazec)** |
| **A062** |  | **P01a znesek = 3610,08 EUR,**  **P01a ure = 176 ur** | **P01a znesek = 1000,00 EUR,**  **P01a ure = 0 ur** |
| **S03** | Osnovna plača | **3438,17**  (= 3610,08 EUR / 1,05) | **952,38**  (= 1000,00 EUR / 1,05) |
| **S04** | Del plače za delovno uspešnost | **0** | **0** |
| **S05** | Dodatki | **171,91**  (= 0,05 \* 3438,17 EUR) | **47,62**  (= 0,05 \* 952,38 EUR) |
| **S06** | Plačilo za poslovno uspešnost | **0** | **0** |
| **S07** | Nadomestila plače, ki bremenijo delodajalca | **0** | **0** |
| **S08** | Neto plača, izplačana v breme delodajalca | **2221,42**  (**3438,17** EUR + **171,91** EUR) - *prispevki delojemalca* (**797,83** EUR + OZP **35,00** EUR)- *akontacija dohodnine* (**555,83** EUR)) | **721,03**  (**952,38** EUR+ **47,62** EUR) - *prispevki delojemalca* (**221,00** EUR) - *akontacija dohodnine* (**57,97** EUR)) |
| **S09** | Št. opravljenih in neopravljenih ur (vklj. s št. nadur), izplačanih v breme delodajalca | **176** | **0** |